Bona tarda a tothom,

Avui 25 de novembre des de les entitats i des del veïnatge del nostre barri VERDUN, volem dir alt i clar PROU a les Violències Masclistes, NIUNA MENYS i NIUNA MÉS!

PROU a tant patiment i a tant dolor que han tingut que viure les dones que ja no hi són i les seves famílies, de les que mai més podran alçar la seva veu per buscar justícia, per les que continuen patint aquestes violències i per als nostres infants i adolescents que també son víctimes d’aquest sistema patriarcal i masclista ... Tenim l’oportunitat d’avançar en un camí d’igualtat i lliure de violències però necessitem la implicació de tothom i d’avançar cap a una societat on es puguin generar els canvis estructurals que necessitem ...

Volem dir PROU al terrorisme d’estat i a la manca de garanties per protegir a les víctimes, DIEM A PROU A LA JUSTICIA PATRIARCAL que ENS JUTJA i ens culpabilitza ... estem fartes de la revictimització que hem de viure a diari, de que no se’ns cregui i de que no se’ns escolti ... No es just un sistema que no dona seguretat a les víctimes i on als agressors gaudeixen d’impunitat, necessitem més protecció i seguretat, sense que hi hagi marge al risc imminent que patim les dones, els infants i adolescents cada vegada que es posa una denuncia i quan no es dona una ordre de protecció ... i ens preguntem fins a quan?, que més ha de passar perquè es facin els canvis estructurals necessaris per aturar tanta violència cap a nosaltres .... Ara més que mai necessitem una justícia que posi en el centre els nostres drets i que incorpori la mirada de gènere ... Recordeu les violències masclistes son una violació als drets humans fonamentals i fins que no hi hagi cap víctima d’aquest sistema, seguirem en la lluita !

DIEM:

PROU la violència institucional en totes les seves formes, ja sigui per acció o omissió ... PROU a les retirades dels infants a dones VMM que son tan víctimes com ells i elles .... Necessitem més suport i acompanyament a les dones no una criminalització, un model inclusiu i que no generi més patiment en les víctimes ... en definitiva que comprengui que no hi ha un únic model de ser mare i que tampoc existeix la mare perfecta!

PROU als feminicidis! ...

PROU a la violència vicaria!

PROU a la violència sexual, demanem carrers i entorns segurs – PROU al terror sexual que ens ensenyen des de petites, hem de desconstruir aquesta idea, necessitem sentir-nos lliures pel carrer i on volem ser-hi! ... “Perquè quan ens toquen a una, ens toquen a totes” i això no l’hem d’oblidar mai! ...

PROU a les ciber violències, el masclisme ha anant evolucionant i el feminisme necessita anar més enllà per donar una resposta contundent i amb força a aquestes noves manifestacions d’abús de poder.

Prou a l’educació sexista i masclista en les nostres aules, necessitem ja avançar cap un model coeducatiu amb mirada de gènere, que visibilitzi a les dones i avanci cap a l’igualtat plena i efectiva… Necessitem canviar model heteropatrical i masclista que no ens deixar ser i viure en plenes llibertats.

DIEM PROU a totes les manifestacions de les violencia masclistes, ambits i tipologies!

!Aquest 25 de novembre hem de tornar a lluitar i omplir els carrers per deixar de manifest que volem un món on tota la diversitat de dones necessitem tenir els nostres drets assegurats i garantits, aturem les violències ja!

*“Tal com diu Bel Hocks El feminismo es antiracista, anticlasista i antihomofobo o no serà”*